Enrique Dupuy de Lôme

Si Enrique Dupuy de Lôme ay isang dating Kastilang embahador para sa Estados Unidos.  Dahil sa tinatawag na liham na De Lôme (De Lôme Letter), na naglalaman ng paninirang puri sa pangulo ng Estados Unidos noon na si William McKinley.  Nakadagdag ang sulat niyang ito sa pagkakaroon ng Digmaang Kastila-Amerikano.

Liham na De Lôme 
180px|right|thumb|Unang pahina ng Liham na De Lôme.
180px|right|thumb|Huling pahina ng Liham na De Lôme.

Nakasanhi ng suliraning diplomatiko sa pagitan ng Espanya at Estados Unidos noong 1898. Isinulat ni Enrique Dupuy de Lôme ang liham na ito noong nasa tungkulin siya bilang Kastilang Ministro ng Kagawaran ng mga Asikasuhin sa Embahada ng Espanya sa Washington D.C..  Ipinadala ang liham, na pribado lamang sana, sa kaniyang kaibigang si Don Jose Canelejas, isang opisyal sa Havana, subalit ninakaw mula sa Tanggapan ng mga Liham ng Havana at inilantad ng mga rebolusyonaryong Cubano sa isang pahayagan ni William Randolph Hearstt.  Sa loob ng liham, isinulat ng ministro na walang pasubali na ang Pangulo ng Estados Unidos na si William McKinley ay "...mahina at pumapanig sa mga nasa mababang antas..." na tao... "at, anupaman, isang mababang uri ng politiko, na nag-iibig mag-iwan ng bukas na pinto para sa akin at para makatayo ng may karangalan kapiling ang mga mayayabang na tao sa kaniyang partido."Salin mula sa Ingles: "...weak and catering to the rabble, and, besides, a low politician, who desires to leave a door open to me and to stand well with the jingoes of his party."  Noong Pebrero 9, 1898, inilathala ang liham sa New York Journal. 

Nag-init ang damdamin ng pangkaraniwan nang tahimik na pangulong MacKinley dahil sa pangyayaring ito.  Nakasanhi rin ang kaganapan ng pagbaling ng damdamin ng mga mamamayan para pumanig sa Huntang Cubano at maging laban sa mga Kastila.  Tinatawag itong isa sa mga pangunahing diklap ng pagkakaroon ng Digmaang Kastila-Amerikano noong 1898.

Sanggunian
Talababa

Bibliyograpiya
Centenial Website
The Great Republic by Master Historians

Panlabas na kawing
 The De Lôme, sa Wikisource.org
 The DeLome Letter, sa SpanAmWar.com
 OurDocuments.gov
 Engaging Students in American History 

Kaurian:Mga Kastila
Kaurian:Digmaang Kastila-Amerikano
Kaurian:Kasaysayan ng Estados Unidos
Kaurian:Kasaysayan ng Espanya